Na temelju članka 78. stavak 1. Zakona o koncesijama („Narodne novine broj 69/17) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18) Općinsko vijeće Općine Vladislavci na svojoj 20. sjednici održanoj 17. prosinca 2019. godine, donosi

**GODIŠNJI PLAN**

**davanja koncesija na području Općine Vladislavci za 2020. godinu**

I.

Donosi se Godišnji plan davanja koncesija na području Općine Vladislavci za 2020. godinu.

II.

Ne planira se davanje koncesije na području Općine Vladislavci u 2020. godini.

III.

Ovaj Plan dostavlja se Ministarstvu financija.

IV.

Ovaj Plan stupa na snagu osam dana od dana objave u „Službenom glasniku“ Općine Vladislavci.

KLASA: 363-02/19-17/02

URBROJ:2158/7-01-19-02

Vladislavci, 17. prosinca 2019.

Predsjednik

Općinskog Vijeća

Krunoslav Morović, v.r.

**O B R A Z L O Ž E N J E**

**uz prijedlog godišnjeg plana davanja koncesija na području**

**Općine Vladislavci za 2020. godinu**

Člankom 78. stavak 1. Zakona o koncesijama („Narodne novine“ br.69/17) propisano je da davatelj koncesije izrađuje i dostavlja ministarstvu nadležnom za financije godišnji, a na zahtjev ministarstva nadležnog za financije i srednjoročni (trogodišnji) plan davanja koncesija.

Odlukom o obavljanju komunalnih djelatnosti na području Općine Vladislavci („Službeni glasnik“ Općine Vladislavci br. 3/15) utvrđeni su načini obavljanja komunalnih djelatnosti na području Općine Vladislavci.

Naprijed navedenom odlukom utvrđeno je da se na temelju ugovora o koncesiji obavlja komunalna djelatnost održavanja čistoće u dijelu koji se odnosi na sakupljanje i odvoz komunalnog otpada i komunalna djelatnost odlaganja komunalnog otpada.

Općinsko vijeće Općine Vladislavci na svojoj 6. sjednici održanoj dana 29. siječnja 2018. godine donijelo je Odluku o davanju koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci kojom je koncesija dana trgovačkom društvu **EKO-FLOR PLUS d.o.o. OROSLAVLJE, Mokrice 180c, Oroslavlje, O.I.B. 50730247993, na vrijeme od 5 godina.**

Ostale komunalne djelatnosti sukladno odredbama Odluke o obavljanju komunalnih djelatnosti na području Općine Vladislavci („Službeni glasnik“ Općine Vladislavci br. 3/15) obavlja Vlastiti komunalni pogon ili trgovačko društvo u vlasništvu/suvlasništvu Općine Vladislavci.

Zbog svega naprijed navedenog u 2020. godini ne planira se davanje koncesije.